ହିମା ଦାସ  ଅସମୀୟା:          (ଜନ୍ମ : ୯ ଜାନୁଆରୀ ୨୦୦୦) ଜଣେ ଭାରତୀୟ ଧାବିକା  । ସେ ପ୍ରଥମ ଭାରତୀୟ ଭାବେ ୨୦୧୮ ମସିହାରେ ଆଇଏଏଫ୍ ୨୦ ବର୍ଷରୁ କମ ବିଶ୍ୱ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ଲାଭ କରିଥିଲେ । ଆଦ୍ୟ ଜୀବନ ହିମା ଆସାମର ନାଗାଓଁଠାରେ ଜନ୍ମ ହୋଇଥିଲେ । ତାଙ୍କର ମା, ବାପା ହେଉଛନ୍ତି ଜୋନାଲୀ ଓ ରଞ୍ଜିତ୍ ଦାସ । ଦାସ, ତାଙ୍କର ବିଦ୍ୟାଳୟ ଜୀବନ, ଗାଁ ସ୍କୁଲ୍‌ରେ ପୁଅମାନଙ୍କ ସ‌ହ ଫୁଟବଲ ଖେଳି ଆରମ୍ଭ କରିଥିଲେ । ସେ ଭାରତ ତରଫରୁ ଫୁଟବଲ ଖେଳିବାପାଇଁ ଚାହିଁଥିଲେ । ପରେ ତାଙ୍କୁ ଦୌଡ଼କୁଦରେ ଖେଳିବା ପାଇଁ ଉପଦେଶ ଆସିଥିଲା । ଏକ ଆନ୍ତ-ଜିଲ୍ଲା ପ୍ରତିଯୋଗିତାରେ ସେ କ୍ରୀଡ଼ା ଓ ଯୁବ ମନ୍ତ୍ରଣାଳୟର ନିର୍ଦ୍ଦେଶକ ତ‌ଥା ପ୍ରଶିକ୍ଷକ ନିପନ୍ ଦାସଙ୍କୁ ଦେଖା ହୋଇଥିଲେ ଓ ସେ ହିମାଙ୍କୁ ପ୍ରଶିକ୍ଷଣ ଦେବା ଆରମ୍ଭ କରିଥିଲେ । ନିପନ୍ ତାଙ୍କୁ ଦୌଡ଼କୁଦକୁ ପେଶା କରିବା ପାଇଁ ତାଙ୍କ ଗାଁଠାରୁ ୧୪୦ କିମି ଦୂର ଗୌହାଟୀକୁ ସ୍ଥାନାନ୍ତରିତ ହେବାକୁ ଉପଦେଶ ଦେଇଥିଲେ । ଏହାପରେ ହିମା ସରୁସଜାଇ କ୍ରୀଡ଼ା ଅନୁଷ୍ଠାନରେ ରହି ପ୍ରଶିକ୍ଷଣ ନେଇଥିଲେ । କେବଳ ବକ୍ସିଂ ଓ ଫୁଟ୍‌ବଲ୍ ଥିବା ରାଜ୍ୟ ଏକାଡେମୀରେ ତାଙ୍କ ନାମ ଲେଖା ଯାଇଥିଲା । ପରେ ସେଠାରେ ଆଥ୍‌ଲେଟିକ୍‌ସ ପାଇଁ ଏକ ସ୍ୱତନ୍ତ୍ର ବିଭାଗ ଖୋଲା ଯାଇଥିଲା । ପେଶା ଜୀବନ ସେ ଫିନ୍‌ଲ୍ୟାଣ୍ଡ୍‌ର ତାମ୍ପେରେଠାରେ ଅନୁଷ୍ଠିତ ୨୦୧୮ ଆଇଏଏଏଫ୍ ୨୦ ବର୍ଷରୁ କମ୍ ବିଶ୍ୱ ପ୍ରତିଯୋଗିତାର ୨୦୧୮ ଆଇଏଏଏଫ୍ ୨୦ ବର୍ଷରୁ କମ୍ ବିଶ୍ୱ ପ୍ରତିଯୋଗିତା - ମହିଳା ୪୦୦, ମିଟର୍ ବିଭାଗରେ ୫୧.୪୬ ସେକେଣ୍ଡ୍ ସମୟ ନେଇ ସ୍ୱର୍ଣ୍ଣ ପଦକ ଜିତିଥିଲେ । ସେ ଶେଷ୍ଠ ୮୦ ମିଟର୍‌ରେ ୩ ଜଣ ପ୍ରତିଦ୍ୱନ୍ଦୀଙ୍କୁ ଅତିକ୍ରମ କରି ସ୍ୱର୍ଣ୍ଣ ପଦକ ଜିତିବା ସ‌ହ ଇତିହାସ ସୃଷ୍ଟି କରିଥିଲେ ।